open-index/open-wikipedia-markdown huggingface dataset:
אופלנד

**אוּפְּלַנְד** (**Uppland**) הוא אחד מחבלי שוודיה. החבל משתרע במזרח "ארץ סביאה", והוא המאוכלס ביותר מבין 25 חבלי הארץ ההיסטוריים שמרכיבים את ממלכת שוודיה.

זהו חבל שמזוהה בעיקר עם הארמונות, האחוזות, האבנים הרוניות ושרידי ההיסטוריה הרבים מספור שפזורים בו. הוא גובל מדרום בחבל סדרמנלנד ובאגם מלארן, ממערב בווסטמנלנד, מצפון-מערב בדלרנה, מצפונו ביסטריקלנד וממזרח משתרע הים הבלטי ובו איים רבים. שמו של החבל, "הארץ העילית", הוא במשמעות "צפונית למלארן".

החבל שטוח יחסית, והנקודה הגבוהה ביותר בו היא 118 מטר מעל פני הים. הוא מאופיין בהשפעותיהן של יריעת הקרח הקדומה והתרוממות פני הקרקע. תלוליות סחף ומורנות מעצבות את הנוף. היערות הם בעיקר של אורן ואשוחית.

החיה המסמלת את החבל היא עיטם לבן-זנב, המצוי בעיקר לאורך החוף הבלטי.

בחלקים הגבוהים של מערב אופלנד ישנם שרידי יישובים מתקופת האבן. לצדם, התופעה הארכאולוגית המרכיבה יותר מאחרות את נוף החבל היא שדות קבורה מתקופת הברזל. עידן הוויקינגים השאיר את חותמו בראש ובראשונה באמצעות מונוליתים שבהם חקוקות הקדשות רוניות. היישוב המסחרי הקדמון בירקה, שעל אי באגם מלארן, מייצג תקופה זו והוא ככל הנראה האתר הוויקינגי החשוב ביותר בסקנדינביה.

בימי הביניים כבר היו גבולות החבל כמעט זהים לאלה של ימינו. העיר החשובה סיגטונה, שנוסדה בסוף המאה העשירית, נעשתה מושב הארכיבישוף הראשון של שוודיה סביב שנת 1160, וב-1164 החליפה אותה אופסלה, שמאז שימשה כמרכזה של הדת הנוצרית בשוודיה. במהלך המאה ה-13 החלה סטוקהולם לצמוח. ב-1477 נוסדה אוניברסיטת אופסלה, והעיר עתידה לשמש מאז למשך מאות שנים כמרכז האינטלקטואלי של הממלכה. בתקופת האימפריה השוודית (1611-1718) צצו מבני אחוזות וארמונות רבים, והאצולה התרחבה. סטוקהולם גדלה במהירות. המאות ה-18 וה-19 היו בסימן הגידול המטרופוליטני האדיר, והתיעוש, שמראשיתו היה קשור בעיבוד ברזל, הטביע את חותמו על אופלנד.

## קישורים חיצוניים

* 

קטגוריה:שוודיה: חבלים
אריאל מרגלית

**אריאל מרגלית** (נולד ב-31 באוגוסט 1980) הוא עיתונאי, איש עסקים, פרסומאי, במאי ומגיש טלוויזיה ישראלי. הוא מומחה לתקשורת בשוק הסיני ומנכ"ל חברת "ARMA", המפתחת ומפיקה תוכן לשידור ברחבי העולם.

## ביוגרפיה
מרגלית, שנולד וגדל בירושלים, הוא בנם של רות (רודה) מרגלית והאדריכל פרופסור משה מרגלית.

מרגלית למד בתיכון בית חינוך והוא בעל תואר ראשון בהצטיינות בניהול ובפילוסופיה מאוניברסיטת תל אביב (2007), תואר שני בהצטיינות מבית הספר לכלכלה של לונדון בגלובליזציה ובתקשורת ותואר שני נוסף בהצטיינות יתרה מאוניברסיטת פודאן בשאנגחאי בגלובליזציה ובתקשורת סינית.

### קריירה עיתונאית
בגיל ארבע-עשרה הגיש מרגלית תוכניות לנוער בקול ישראל, ולאחר מכן הצטרף לצוות המגישים של התוכנית זאפ לראשון בערוץ 1. בשנת 1998 התגייס לצבא ושירת בגלי צה"ל כעורך חדשות החוץ. בעת שירותו הסדיר מונה לעורך תוכנית הדגל "בוקר טוב ישראל" לצד גולן יוכפז והגיש את תוכנית האקטואליה הלילית "24 היום שהיה". ב-2001 ייסד מרגלית את יומן סיכום השנה הלועזית של גלי צה"ל במתכונתו הנוכחית.

עם שחרורו מצה"ל בשנת 2002 הצטרף מרגלית לחברת "חדשות ישראל", שנועדה להקים את ערוץ החדשות והפיקה את מהדורת החדשות המרכזית עבור ערוץ 10 בתחילת דרכו. מרגלית שימש כתב חדשות חוץ, ועם סגירתה של החברה הצטרף לצוות המייסד של חדשות 10 ככתב חדשות חוץ וככתב מגזין וכמגיש מבזקים ומהדורות.

מאז שנת 2002 סיקר מרגלית עבור חדשות 10 כמה מהאירועים החדשותיים המרכזיים שהתרחשו בעולם: מגפת הסארס באסיה (2003), חטיפת המטיילים הישראלים על ידי ארגון הגרילה ELN בקולומביה (2004), פרשת רמדיה והומאנה בגרמניה (2004), פרשת האי היווני של ראש הממשלה לשעבר אריאל שרון (2004), מלחמת לבנון השנייה (2006), רעידת האדמה בהאיטי (2010) ורעידת האדמה והצונמי בסנדאי (2011).

בשנים 2006–2008 הגיש מרגלית את "חדשות הבוקר", תוכנית הבוקר של ערוץ 10, לצד תמר איש-שלום וטלי מורנו. לסירוגין הגיש גם את "היום שהיה" ואת "חדשות השבת".

ב-2008 מונה לשליח חדשות 10 באירופה. ב-2009 מונה לכתב הטלוויזיה הישראלי הראשון בסין.

ב-2009 היה מרגלית הכתב הישראלי הראשון שהופיע בערוץ הטלוויזיה האיראני PRESS TV.

בשנת 2011 מרגלית החל לפרסם מאמרים בירחון "פירמה" של העיתון "גלובס".

ביולי 2017 הצטרף מרגלית לצוות המגישים בערוץ 10, ובמסגרתו החל בספטמבר להגיש יחד עם סיון קליין את תוכנית הבידור "הרדאר".

ב 2021 הצטרף מרגלית לצוות המגישים בערוץ I24NEWS

### קריירה עסקית
בשנת 2011 הקים מרגלית את חברת המדיה "ARMA" המספקת פתרונות פרסום ומפתחת ומפיקה תוכן לשידור ברחבי העולם. החברה הפיקה בסין קמפיינים וסרטים, בין היתר, למותגים נייק, אדידס, ודיסני. לחברה משרדים בהונג קונג ובשאנגחאי שבסין.

בשנת 2017 החברה הובילה את הקמפיין ללא מטרת רווח "werallrefugees"(בעברית: "כולנו פליטים"), שנועד לגשר בין אוכלוסיות פליטים לבין אוכלוסיות קולטות פליטים ברחבי העולם.

## קישורים חיצוניים

* 

## הערות שוליים

קטגוריה:ערוץ עשר: שדרנים, שחקנים ומנחים
קטגוריה:כתבי חדשות חוץ ישראלים
קטגוריה:בוגרי אוניברסיטת תל אביב
קטגוריה:בוגרי בית הספר לכלכלה של לונדון
קטגוריה:מנכ"לים ישראלים
קטגוריה:חיילי גלי צה"ל
קטגוריה:פרסומאים ישראלים
קטגוריה:במאים ישראלים
קטגוריה:בוגרי תיכון עירוני ג' (ירושלים)
קטגוריה:ישראלים שנולדו ב-1980
יאן

קטגוריה:שמות פרטיים לגברים
קטגוריה:שמות משפחה
קטגוריה:שמות משפחה המבוססים על השם יוחנן
2020

__TOC__

## אירועים
[ממוזער|קרון של [הרכבת הקלה בירושלים|הרכבת הקלה בירושלים ריק לחלוטין בצהרי אחד מימי הסגר של מרץ-אפריל שהוחל עקב התפשטות מגפת הקורונה בישראל. ניתן להבחין שכמחצית מהמושבים נאסרו לישיבה על מנת לשמור על ריחוק חברתי]]
[260px|ממוזער|אנשים ברחובות [גואנגג'ואו עם מסכות פנים, בעקבות התפרצות נגיף קורונה-ווהאן, 2 בפברואר 2020]]
280px|ממוזער|טקס חתימת הסכמי הנורמליזציה בין ישראל לבחריין ואיחוד האמירויות הערביות בבית הלבן, 15 בספטמבר 2020
* מגפת הקורונה, שהחלה בסין, ומשם התפשטה לכל העולם
* מחאות גדולות ברחבי העולם, בין היתר בבלארוס, תאילנד לבנון, הונג קונג, איראן, אלג'יריה, עיראק, ישראל, וארצות הברית.

## נולדו

## נפטרו
[140px|ממוזער|[קאסם סולימאני]]
[140px|ממוזער|[קובי בראיינט]]
[140px|ממוזער|[קירק דאגלס]]
[140px|ממוזער|[חוסני מובארכ]]
[140px|ממוזער|[קני רוג'רס]]
[130px|ממוזער|[ליטל ריצ'רד]]
[ממוזער|130px|[אניו מוריקונה]]
[ממוזער|130px|[צ'דוויק בוזמן]]
[ממוזער|130px|[שון קונרי]]
[ממוזער|130px|[נתן זך]]
[140px|ממוזער|[דייגו מראדונה]]

## לוח שנה

## קישורים חיצוניים

* כתבות השנה בעולם, ynet
*בתמונות: סיפורי החדשות הגדולים ביותר של 2020 חודש אחר חודש, euronews
*סיכום 2020, N12
* 

## הערות שוליים
הערוץ הסלאבי הבין-לאומי

**הערוץ הסלאבי הבין-לאומי** (באנגלית: **Slavonic Channel International**; בראשי תיבות: **SCI**) הוא ערוץ טלוויזיה, אשר נועד ליידע את הסלאבים ברחבי העולם ואת הקהילה העולמית על היבטים שונים של פעילות החיים של הסלאבים, על ההיסטוריה הסלאבית הייחודית ועל מסורות עשירות, תרבות, הישגים ותרומה משמעותית של הסלאבים בהתפתחות הציוויליזציה העולמית.

## שידור כיסוי
אוקראינה, רוסיה, בלארוס, חבר המדינות, גאורגיה, האיחוד האירופי, קובה, מקסיקו, קנדה, ארצות הברית, אסיה, המזרח הקרוב, אפריקה.

## רקע היסטורי
שידורי הניסיון החלו בשנת 1994 והחל משנת 2008 הערוץ משדר באופן סדיר. השידור מבוצע בשפה הרוסית, אוקראינית, אנגלית ובשפה בה נערכה התוכנית הספציפית.

פרויקט המחברים: ולדימיר אלכסנדרוביץ' איוואננקו ו ולריה וולודימירובנה איוואננקו.

## קישורים חיצוניים
* 

קטגוריה:ערוצי טלוויזיה
קטגוריה:סלאבים
The King of Limbs

***The King of Limbs*** (בעברית: "**מלך הזרועות**") הוא אלבום האולפן השמיני של להקת הרוק האלטרנטיבי הבריטית רדיוהד. האלבום ניתן להורדה בתשלום ב-18 בפברואר 2011 בפורמט MP3 או WAV, ולווה בהוצאה פיזית ב-28 במרץ 2011, וב"גרסת עיתון" מיוחדת ב-9 במאי.

ב־14 בפברואר 2011, הכריזה הלהקה באתר האינטרנט שלה על שמו של האלבום החדש, וכי הוא ישוחרר ב־19 בפברואר. ב־18 בפברואר, יום לפני השחרור המיועד, פרסמה הלהקה וידאו קליפ לסינגל הראשון של האלבום, "Lotus Flower". לאחר מכן, האלבום ניתן להורדה דרך אתר הלהקה.

## רשימת השירים

## קישורים חיצוניים

*  
* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:אלבומי רדיוהד
קטגוריה:אלבומים באנגלית
קטגוריה:אלבומי חברת אקס-אל רקורדינגס
קטגוריה:אלבומים בהוצאה עצמית
זאב שביידל

**זאב שְביידֶל** (נולד ב-25 באפריל 1976 בבלארוס) הוא קרימינולוג ופובליציסט ישראלי, העוסק בטיפול ובכתיבה, פעיל וחוקר הקהילה הדתית ההומוסקסואלית בישראל.

## ביוגרפיה
זאב שביידל נולד בבלארוס למשפחה לא דתית, אבל חזר בתשובה בנעוריו. שביידל הוא עובד סוציאלי וקרימינולוג בהכשרתו.

שביידל, המציג עצמו כאיש טיפול ופעיל בקהילה הגאה הדתית בפרט, כותב על זהות הומולסבית ומתנגד לטיפולי המרה.

שביידל נשוי לבן זוגו, אלון אור, אחיינה של הזמרת עפרה חזה.

## עיסוקיו
שביידל מציג עצמו כאיש טיפול ופעיל בקהילה הגאה הדתית בפרט. הוא עובד עם פוגעים מינית ונפגעים.

בעיתון "מקור ראשון" הוא כותב את המדור "בשפה אחרת", הסוקר כתבי עת מן העולם, עם דגש על ניתוח תהליכים גלובליים בתחום הפוליטיקה, התרבות והיהדות העולמית.

בכתיבתו הפובליציסטית במקור ראשון ובכלי תקשורת נוספים הוא מנסה לשלב בין עמדות התומכות בשוויון זכויות לקהילה הגאה לבין עמדות שמרניות ודתיות. שביידל כותב ביקורת ספרים ומפרסם טורי דעה באתר הארץ.

הוא הופיע בתוכניות בטלוויזיה וברדיו כנציג של קהילה זו בתחילת שנות האלפיים, תחילה תחת שם בדוי, "זאב דרור", ובהסוואה, ולאחר מכן בזהותו האמיתית, וניהל את פורום האינטרנט הראשון שעסק בנושא.

מעל דפי עיתונים, כתבי עת ואתרי אינטרנט המזוהים עם הציונות הדתית הרבה להגיב לאמירות הומופוביות.

## דעותיו
הוא פרסם מאמרים בנושאים הקשורים לחקר ההומוסקסואליות והקהילה הדתית ההומוסקסואלית בישראל. הוא הביע ספק ביעילותם של טיפולי המרה לשינוי נטייה מינית, וטען כי על הקהילה הדתית לקבל את קיומם של הומואים בקרבה כנתון בלתי ניתן לשינוי. לדבריו, הקהילה ההומו-לסבית הדתית בישראל חייבת לפעול משום שההנהגה הרבנית הנוכחית של הציונות הדתית 

במכתב פתוח לרב אהרן הראל כתב על ניסיונו האישי הוא טען שרבים מהקהילה, כולל הוא עצמו, הם "בוגרי" ניסיונות כושלים של טיפולי המרה ונישואין שהתפרקו. וכי החיים ללא זוגיות הביאו לדיכאון ומחירים רגשיים בלתי נסבלים.

## ראו גם

* חברותא – להט"בים דתיים
* בת קול – נשים דתיות לסביות ביסקסואליות טרנסג'נדריות וקוויריות
* הו"ד – הומוסקסואלים דתיים 

## קישורים חיצוניים
* 
* דיון בתוכנית "לונדון את קירשנבאום" בערוץ 10 עם הקרימינולוג זאב שביידל, 22 בדצמבר 2008
* מושב בנושא טיפולי המרה בהשתתפות זאב שביידל, במהלך כנס ירושלים השנים עשר של עיתון בשבע.

מאמריו:
* זאב שביידל, אח(ר)ים בקרבנו: על מקומם של דתיים הומולסביים בחברה הדתית. **[[אקדמות (כתב עת)|אקדמות]]** י"ז (2006), 81–110
* זאב דרור, עוצו עצה – על ארגון 'עצת נפש' לטיפול בהומואים דתיים, מייסודו של הרב שלמה אבינר, **[[דעות]]** - ביטאון "נאמני תורה ועבודה", 17, עמ' 12–18
* 
* זאב שביידל, שיחה בפודקסט של רועי יוזביץ, דצמבר 2022

## הערות שוליים

קטגוריה:פובליציסטים ישראלים
קטגוריה:חוזרים בתשובה
קטגוריה:פעילים חברתיים ישראלים
קטגוריה:פעילים למען זכויות להט"ב בישראל
קטגוריה:אנשי תקשורת להט"בים ישראלים
קטגוריה:סגל מקור ראשון
קטגוריה:חברי המועצה הציבורית של אם תרצו
קטגוריה:להט"בים יהודים
קטגוריה:ישראלים שנולדו ב-1976
המעין

**הַמַּעְיָן** הוא רבעון שיוצא לאור מאז שנת תשי"ג (1953) "המשלב מימד תורני עם מימד מדעי-תורני" ומכיל מאמרים מגוונים בנושאי הלכה, השקפה, היסטוריה יהודית ומחקר. 

על מטרותיו וייעודו של 'המעין' כתב בגיליון הראשון, פרופ' מרדכי ברויאר, מייסדו ועורכו הראשון של כתב העת: . בשנת תשכ"ד (1964) התמנה יונה עמנואל כעורך כתב העת, תפקיד אותו מילא בהתנדבות מלאה במשך 39 שנה, עד לפטירתו בשנת תשס"ב (2002), אז החליף אותו הרב יואל קטן. 

כותבי המאמרים ונושאיהם מגוונים ועוסקים בתחומים רבים. בנוסף קיים בכתב העת גם מדור ביקורת ספרים. כתב העת היוצא לאור על ידי מוסד יצחק ברויאר של פועלי אגודת ישראל, מזוהה עם חוגי "תורה עם דרך ארץ" וניתן בו דגש מסוים להגות ולהיסטוריה של חוגים אלו. כך למשל, בתחילת שנות ה-90, התקיים בו פולמוס בין הרב שלמה וולבה ופרופ' זאב לב בנוגע ליישומה והצלחתה של שיטת "תורה עם דרך ארץ". 

רוב מאמרי 'המעין' זמינים באינטרנט באתר HebrewBooks (בעיקר מהשנים הראשונות), באתר ישיבת שעלבים (משנת תשס"ז) ובאתרים נוספים.

## כותבים
עם כותבי המאמרים במשך השנים נמנים רבנים, חוקרים תורניים ואנשי אקדמיה, בהם:  הרב שלמה זלמן אוירבך, הרב ד"ר קלמן כהנא, הרב אביגדר נבנצל, הרב יהושע מגנס, הרב יהושע נויבירט, הרב חיים סבתו, הרב יוסף אביב"י, הרב שלמה אבינר, פרופ' ישראל אומן, הרב יהושע בכרך, הרב ד"ר יצחק ברויאר, פרופ' מרדכי ברויאר, הרב מרדכי ברויאר, הרב שריה דבליצקי, פרופ' דוד הנשקה, שמואל הכהן וינגרטן, הרב יצחק לוי, פרופ' מרדכי כסלו, הרב פרופ' יהודה לוי,  פרופ' זהר עמר, הרב ד"ר רפאל בנימין פוזן, הרב אברהם אבא וינגורט, פרופ' יהודה פליקס, הרב משה צוריאל, הרב ד"ר יהודה קופרמן, פרופ' מאיר שוורץ, פרופ' יואל אליצור.

## קישורים חיצוניים
* גליונות לפי סדר הופעתם תשי"ג – תשס"ו (פורמט PDF), באתר דעת. (קיים רק חלק קטן מגליונות השנים תשמ"ה-תשס"ו) 
* מאמרי המעין החל משנת תשס"ז, באתר מכון שלמה אומן
* מאמרי 'המעיין' באתר רמבי"ש
* 
* מאמרים מתוך המעין, באתר גמראנט
* 
* 

## הערות שוליים

קטגוריה:ישראל: כתבי עת תורניים
קטגוריה:ישראל: כתבי עת
קטגוריה:פועלי אגודת ישראל
קטגוריה:כתבי עת למחקר תורני
קייל מקלכלן

**קייל מריט מקלכְּלן** (באנגלית: **Kyle Merritt MacLachlan**; נולד ב-22 בפברואר 1959) הוא שחקן קולנוע וטלוויזיה אמריקאי, זוכה פרס גלובוס הזהב לשחקן הטוב ביותר בסדרת דרמה לשנת 1990 על תפקידו ב"טווין פיקס". התפרסם לראשונה בשל תפקידיו בסרטים של דייוויד לינץ' "קטיפה כחולה" ו"חולית", ובעיקר בשל תפקידיו בסדרות "סקס והעיר הגדולה", "עקרות בית נואשות" ו"איך פגשתי את אמא".

## ביוגרפיה
מקלכְּלן נולד בעיר יאקימה שבמדינת וושינגטון, בן למשפחה נוצרית ממוצא סקוטי. הבכור מבין שלושה אחים. הוא סיים בהצלחה את לימודיו באוניברסיטת וושינגטון, ולאחר מכן עבר להתגורר בהוליווד כדי לקדם את קריירת המשחק שלו.

בשנת 2002 נישא למפיקה דזרה גרובר . ולזוג נולד בן ב-2008.

## קריירה
מקלכְּלן החל את שיתוף הפעולה הנרחב שלו עם הקולנוען דייוויד לינץ' בשנת 1984, בה נבחר לתפקיד הראשי של פול אטריידאס, בנו של הדוכס לטו מנהיג בית אטריידאס, בגרסתו של לינץ' לספר המדע הבדיוני הפופולרי של פרנק הרברט "חולית".

תפקידו הקולנועי השני ב-1986, ביצירת המופת של לינץ' "קטיפה כחולה", היה זה שהפך את מקלכלן לכוכב קולנוע; בסרט התפרסם בדמותו של הסטודנט ג'פרי בומונט, שמסתבך עם הזמרת המסתורית דורת'י ואלנס (איזבלה רוסליני) ועם הגנגסטר הסדיסט ששולט בה פרנק בות' (דניס הופר). בשנה שלאחר מכן שיחק במותחן האימה "נסתר", בתור סוכן ה-FBI לויד גאלגהר.

בשנת 1990 חבר מקלכלן לדייוויד לינץ' בפעם השלישית, הפעם בהפקתו "טווין פיקס"; בסדרת המופת שנמשכה שנתיים גילם את הדמות הראשית של סוכן ה-FBI דייל קופר, הנקרא לחקור ולפענח את רצח הנערה לורה פאלמר בעיירה הפסטורלית טווין פיקס שבוושינגטון. הופעתו בסדרה זיכתה את מקלכלן בפרס גלובוס הזהב לשחקן הטוב ביותר בסדרת דרמה ובשתי מועמדויות נוספות לפרס אמי. מקלכלן שיחק את התפקיד גם בסרט הקולנוע של לינץ' המבוסס על הסדרה, "טווין פיקס: אש הולכת איתי".

ב-1991 שיחק בדרמה המוזיקלית של אוליבר סטון "הדלתות", בדמותו הביוגרפית של המוזיקאי ריי מנזרק, חבר להקת הרוק הפופולרית "הדלתות". ב-1994 הופיע בקומדיה שוברת הקופות "הפלינטסטונס" המבוססת על סדרת ההנפשה "משפחת קדמוני", בתור הדמות הרעה קליף ואנדרקייב.

מקלכלן השתתף גם בדרמה הארוטית "נערות שעשועים" של פול ורהובן, בתור במאי מופעי החשפנות זאק קארי; הסרט נחל כישלון קופתי, נקטל בחריפות על ידי המבקרים, ומקלכלן עצמו היה "מועמד" לפרס פטל הזהב לשחקן הגרוע ביותר על תפקידו. מקלכלן היה נבוך מעצם השתתפותו בהפקה הכושלת ועזב באמצע הפרמיירה לסרט.

לאחר דעיכה בקריירה, שנבעה בין היתר גם מתפקידו המפוקפק ב"נערות השעשועים", חזר מקלכלן לתודעה בזכות ההופעה בתור קלאודיוס (לפחות במחזה, קלאודיוס אינו אחיו של המלט, אלא האדם איתו אמו של המלט, גרטרוד, התחתנה לאחר מות אבי המלט), אחיו של המלט (אית'ן הוק) בדרמה המודרנית "המלט", המבוססת על המחזה המפורסם. בנוסף התפרסם ב-23 הופעות אורח בסדרה הפופולרית "סקס והעיר הגדולה" בתור ד"ר טרי מק'דוגל.

בשנים האחרונות נודע מקלכלן בעיקר בזכות תפקידו בחמש עונות סדרת הדרמה "עקרות בית נואשות" בתור אורסון הודג', בעלה של ברי ואן דה קאמפ (מרשה קרוס).

בין השנים 2010–2014 שיחק בסיטקום "איך פגשתי את אמא", בתור הקפטן.

## פילמוגרפיה נבחרת

## קישורים חיצוניים

* 

* האתר הרשמי של מקלכלן
* 

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:בוגרי אוניברסיטת וושינגטון
קטגוריה:זוכי פרס סאטורן לשחקן ראשי בטלוויזיה
קטגוריה:אמריקאים שנולדו ב-1959
פסטיבל עין גב

**פסטיבל עין גב** הוא פסטיבל מוזיקה המתקיים בקביעות מדי שנה בחודש אפריל, בקיבוץ עין גב שעל שפת הכנרת מאז 1943.
## היסטוריה
הפסטיבל נוסד בשנת 1943 על ידי חובבי מוזיקה מחברי הקיבוץ (בראשם הפסנתרן ד"ר ורנר זומרפלד, הזמר והנגן מרטין רוזנטל (=נסים רון) ויעקב שטיינברגר) שהתקשו להגיע למרכזים העירוניים של היישוב, לשמוע קונצרטים ועל כן החליטו להביא את המוזיקה אליהם. תקציב הקיבוץ לא אפשר הזמנת אמנים מקצועיים, ועל כן הסתפקו תחילה בכישרונות המקומיים ובהמשך הביאו גם נגנים מטבריה הסמוכה. בשנותיו הראשונות של הפסטיבל נקבעה מסורת יחידה במינה - בראשית הערב היה נערך הקונצרט הראשון לאורחים מבחוץ, שהיו מגיעים במכוניות ובסירות מעבר לאגם וחוזרים למקומותיהם לאחר סיומו. אז, בסביבות חצות, היו מתכנסים חברי הקיבוץ ומקורביו למה שנחשב לשיא האירוע, שכלל נגינה, שיחות ודיונים בחברותא והתארכה עד לשעות הקטנות של הלילה. מתכונת זו חזרה על עצמה במשך כל חול המועד פסח.

רפרטואר הפסטיבל התרחב במשך השנים, הן בכמות המופעים והן בגיוונם. אופרות, מחול, מוזיקה קאמרית ותזמורתית. התוכניות שילבו מוזיקה מכל התקופות, מתקופת הבארוק עד ימינו, והיה בו ייצוג נכבד למוזיקה ישראלית משל טובי המלחינים, בהם מנחם אבידום, יוסף טל, עדן פרטוש ובן-ציון אורגד ועוד. הפסטיבל משך אליו נגנים, זמרים, רקדנים ומנצחים מישראל ומרחבי העולם.

בשנת 1994 שינה הפסטיבל את פניו. הייתה זו השנה האחרונה שבה כללה תוכנית הפסטיבל מוזיקה קלאסית, פרט לשנת 2012, שבה נעשה ניסיון להחזיר את המוזיקה הקלאסית לפסטיבל עין גב בקונצרט שבו בוצעה הסימפוניה התשיעית של בטהובן.

בשנת 1995 הפך הפסטיבל ל"פסטיבל עין גב לזמר העברי" ובימי חול המועד פסח הוא מושך אליו אלפי חובבי זמר לכמה ערבי זמר ומופעים, ובכללם מופעי הצדעה וזיכרון לגדולי הזמר העברי - מלחינים, פזמונאים ומשוררים, ומבצעים.
משנת 2018, משמש קובי סיט כמפיק ראשי וכמנהל אומנותי של הפסטיבל.

בשנת 2023 התקיים הפסטיבל לראשונה בחול המועד סוכות במקום בחול המועד פסח של אותה השנה. בשנה זו התקיים ב-2 באוקטובר מופע לציון 50 שנים למלחמת יום הכיפוריםבשם "מוכרחים להמשיך לנגן" (על שם שירה של להקת חיל האוויר שנכתב עם תום המלחמה).

המעבד המוזיקלי אילן גלבוע מפיק ומנהל אותו מוזיקלית.

## לקריאה נוספת
* זלצבורג של המזרח התיכון : סיפור תולדותיו של פסטיבל עין-גב / ד"ר יוחנן רון
* השועל / ד"ר יוחנן רון

## קישורים חיצוניים

* 
* 
* 
* 
* תוכניית הפסטיבל לשנת 1968, ארכיון נעמי אלסקובסקי, הספרייה הלאומית
* יוחנן רון, פסטיבל עין גב, ארגון יוצאי מרכז אירופה, יקינתון 2010
* קיבוץ עין גב, תוכנית הפסטיבל לשנת 2012
* [עומר שומרוני, בעיקר מוזיקה, "בטהובן על ים כנרת", ריאיון עם המנצחת [עדה פלג]] 28 במרץ 2012
* פסטיבל עין גב, 2015
* תכניית הפסטיבל לשנת 2019
*  הופעת הדודאים בפסטיבל עין גב, 1962, באתר ארכיון הסרטים הישראלי בסינמטק ירושלים
* 

## הערות שוליים

קטגוריה:אירועי זמר בישראל
עין גב
קטגוריה:עין גב
בוסתנאי (כתב עת)

200px|ממוזער|שמאל|כתב עת בוסתנאי
**בוסתנאי** היה שבועון שיצא לאור בין השנים 1929 עד 1939 ברחובות. היה זה ביטאונה של התאחדות האיכרים. מייסדו ועורכו הראשון (עד 1937) היה משה סמילנסקי. כמו כן ערכו את הביטאון מרדכי ליפסון, טוביה זיסקינד מילר, פסח גינזבורג ושמואל פרלמן.

השבועון כלל מאמרים פובליציסטיים, ידיעות וכתבות בנוגע לפוליטיקה הפנימית של התאחדות האיכרים, מידע מדעי פופולרי בנושאי חקלאות, זואולוגיה ובוטניקה וכן התפרסמו בו סיפורים ושירים מאת בני המושבות.

בנוסף לשבועון צורף לכתב העת מוסף "בוסתנאי לנוער" (בעריכת יעקב חורגין) ושני כרכי מאמרים בשם "מימים ראשונים" שערך אלתר דרויאנוב.

אחד הפולמוסים החריפים שהתנהלו מעל דפי כתב העת היה בשאלת היחס לערבים. בעוד שמשה סמילנסקי הטיף להיכרות וקירוב השכנים הערבים, נטו רבים מהכותבים (ובראשם יעקב חורגין) לרוויזיוניזם וקראו להתבדלות ואף למעשי נקמה בפורעים ערבים (במיוחד בימי המרד הערבי הגדול). על רקע זה פיטר סמילנסקי את חורגין, ובהמשך נאלץ להתפטר בעצמו מעריכת השבועון.

עם הכותבים הבולטים ניתן למנות את זאב סמילנסקי, מאיר-סיקו סמילנסקי, אלתר לוין, אמנון הורביץ, יעקב רבינוביץ, יחיאל מיכל פוחצ'בסקי ודוד יודילביץ.

ברחובות נקרא רחוב על שמו.

קטגוריה:שבועונים בארץ ישראל
קטגוריה:התאחדות האיכרים
גביע קון סמיית'

**גביע קון סמיית**' (באנגלית: **The Conn Smythe Trophy**) הוא גביע המוענק מדי שנה, מאז 1965, ל-MVP של הפלייאוף בליגת ה-NHL.

הגביע נתרם על ידי טורונטו מייפל ליפס וקרוי על שם קון סמיית', שהיה בעלי הקבוצה מ-1927 עד 1961, ולפרקים גם המנכ"ל שלה ומאמנה. סמיית' היה גם ההוגה והיוזם של בניית מייפל ליף גארדנס, האולם הביתי ששימש את הקבוצה מפתיחתו ב-1931 ועד 1999.

את הגביע מעטר דגם של מייפל ליף גארדנס, כשמעליו חצי עלה של עץ אדר.

את הזוכה בגביע בוחר איגוד עיתונאי ההוקי קרח, והוא מוענק תוך כדי טקס הענקת גביע סטנלי לקבוצה שזכתה באליפות ה-NHL.

## הזוכים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: הוקי קרח
קטגוריה:קנדה: הוקי קרח
קטגוריה:תחרויות הוקי קרח
קטגוריה:NHL
דרגות הכוחות המזוינים של ברית המועצות

**דרגות צבא ברית המועצות** יונקות את שורשיהן מצבא הצאר, שהצבא האדום לחם נגדו במסגרת מלחמת האזרחים ברוסיה (1918–1921). מיד לאחר מהפכת אוקטובר בוטלו הדרגות האישיות ולמפקדי הצבא היו רק תפקידים. בשנת 1935 הוחלט להחזיר את הדרגות ובשנת 1943 הוחזרו דרגות גנרלים. החל מאותה שנה ציוני הדרגות הורכבו על הכתף. במשך השנים בוצעו שינויים נוספים והשינוי האחרון היה בשנת 1981.

הבדלים מסורתיים בין שמות הדרגות בצי ובצבא היבשה נשמרו. יחד עם זאת לא הייתה התאמה מלאה עם דרגות צבא הצאר מלפני מהפכת אוקטובר.

במקביל לדרגת "גנרל של ארמייה" שהייתה נהוגה בחיל רגלים במספר זרועות הצבא הייתה דרגת מרשל בהתאם להלן:

* מרשל תותחנים 
* מרשל בחיל האוויר
* מרשל שריון (בוטלה ב-1984)
* מרשל חיל הקשר 
* מרשל חיל הנדסה 

כמו כן, הייתה דרגה "מרשל ראשי" לפי אותן זרועות. דרגה זו הייתה מקבילה לדרגת "מרשל ברית המועצות" ומקבלי דרגה זו כבר לא יכלו לקבל דרגת מרשל ברית המועצות.

## הדרגות הצבאיות של [[ברית המועצות]]
### דרגות חוגרים ונגדים

### דרגות קצינים

ברית המועצות
קטגוריה:הצבא האדום
מנוע זנד

350px|ממוזער|שמאל|המבנה הפנימי של מונע זנד
**מנוע זנד** (באנגלית: **Zend Engine**) הוא מנוע סקריפטאות (מכונה וירטואלית), הידוע עקב התפקיד החשוב אותו הוא ממלא בשפת אוטומציית האינטרנט PHP. המנוע פותח במקור על ידי אנדי גוטמנס וזאב סורסקי בהיותם סטודנטים בטכניון. מאוחר יותר הם הקימו את חברת זנד טכנולוגיות ברמת גן. השם Zend הוא הלחם של שמות המייסדים באנגלית, Zeev ו-Andi.
## היסטוריה
הגרסה הראשונה של מנוע הזנד הופיעה ב-1999 יחד עם PHP גרסה 4. הוא נכתב כהתקן back-end מודולרי ומותאם שאפשר, בפעם הראשונה, להשתמש בו גם מחוץ לקוד PHP. הביצועים, יציבות ופרישות של המנוע שיחקו מרכיב עיקרי בפופולריות העולה של קוד PHP.

הגרסה הנוכחית של המכונה הווירטואלית היא **מנוע זנד 3** שנמצא בליבו של PHP7. קוד המקור של מנוע הזנד זמין בחופשיות תחת רישיון ה-PHP מאז 2001; זהו פרויקט קוד-פתוח, וישנם כעת מספר מפתחים מכל העולם שמנדבים מזמנם וכישוריהם להרחיב ולשפר את בסיס הקוד. חברת זנד טכנולוגיות מוכרת כלי פיתוח וניהול עבור המנוע, והוא נמצא בשימוש חברות הטכנולוגיה הגדולות בעולם ביניהם IBM ואורקל. אף על פי ש-PHP היא טכנולוגיה המתחרה בפלטפורמת .NET של חברת מיקרוסופט, מיקרוסופט החליטה לשתף פעולה עם זנד טכנולוגיות, כדי לאפשר למתכנתים ליצור יישומים ב-PHP עבור שרתי מיקרוסופט.

## ארכיטקטורה
מנוע זנד משמש באופן פנימי על ידי PHP כמהדר ומנוע Runtime. סקריפטים של PHP נטענים לזיכרון ומורכבים לקודי-נתונים של Zend. אופקודים אלה מבוצעים וה-HTML שנוצר נשלח ללקוח.

### דוגמה
כדי ליישם מתורגמן אינטרנט, אתה זקוק לשלושה חלקים:

# החלק המתורגמן מנתח את קוד הקלט, מתרגם אותו ומבצע אותו.
# חלק הפונקציונליות מיישם את הפונקציות של השפה.
# חלק הממשק מדבר עם שרת האינטרנט .

מנוע זנד אחראי לשלב 1 לחלוטין וקצת משלב 2; קוד ה-PHP לוקח חלקים בשלבים 2 ו-3.

## קישורים חיצוניים
* 
* Zend Engine 2.0 Design document (via Internet Archive)
* The Zend Engine License, version 2.00
* Official git repository
* Github repository mirror
* Zend Engine 1 section in PHP manual
* Zend Engine 2 API reference in PHP manual
* Zend Engine 3 section in PHP manual
* Documentation on the PHP development wiki

## הערות שוליים

קטגוריה:מכונות וירטואליות
מגהמיט

**מָגְהֶמִיט** הוא מינרל אוקסידי אחד מסוגי תחמוצות הברזל הניחן במגנטיות בולטת.

במקורן של יונים יש מבנה תלת־ממדי של תאי עצבים המכילים את המינרלים מגהמיט ומגנטיט העוזר להן לנווט את דרכן. 
## תכונות
### הרכב וקריסטלוגרפיה
נוסחת המבנה הכימי של המגהמיט היא γ-Fe+32O3. 

ניתן להתייחס למגהמיט כאל מגנטיט נטול ברזל בערכיות 2 בנוסחה:
(\mathrm{Fe}^\mathrm{III}_8)_A[\mathrm{Fe}^{\mathrm{III}}_{40/3}\square_{8/3}]_B\mathrm{O}_{32} כאשר \square מייצג מקום פנוי, A מייצג מיקום טטרהדרלי ו-B מייצג מיקום אוקטהדרלי.

המטיט (α-Fe+32O3) הוא פולימורף של המגהמיט.

המגהמיט מתגבש במערכת הקובייתית, חבורת סימטריות נקודתית "טטרטואידלית" 23\,\! וחבורת סימטריות מרחבית *P2<sub>1</sub>3*. הפרמטר של תא היחידה הוא: Åa=8.33. למגהמיט יש גם תא על (Supercell) שצורתו טטרגונלית וחבורת הסימטריות המרחבית שלו היא *P*41 או *P*43 והפרמטרים של תא היחידה הם Åa=8.33, ו-c=24.99Å.

### תכונות פיזיקליות
המינרל מופיע לעיתים נדירות כגבישים אוקטהדרליים או כצמיחה מחטית, בדרך כלל המינרל מופיע כגוש חסר צורה (מסיבי) או כשהוא מצפה דפנות של חללים בסלעים כשהוא מחליף מגנטיט. אין למינרל פצילות, והוא נשבר לחלקים מעוגלים למחצה (שבירה תת-קונכייתית). קשיותו בינונית-גבוהה - 6 בסולם מוס, ומשקלו הסגולי הוא בממוצע 4.86. המינרל הוא פרומגנטי והמגנטיות שלו חזקה.

### תכונות אופטיות
אופטית המינרל הוא איזוטרופי. גבישי המגהמיט אטומים (אם כי בשקף מנוסר המגהמיט הוא שקוף). צבעם חום, שחור כחלחל. הברק של המגהמיט עמום עד מתכתי.

## גילוי ומקור שם
המינרל נתגלה לראשונה ב-1927 במכרה איירון מאונטיין (Iron mountain), כ-15 קילומטרים צפונית מערבית לרדינג (Redding) מחוז שסטה (Shasta) בקליפורניה שבארצות הברית. השם הוא הלחם של שמות שני מינרלים - **מג**נטיט ו**המ**טיט - בהתייחס למגנטיות החזקה של המינרל ולהרכבו הכימי.

## מקור ותפוצה
המגהמיט הוא בדרך כלל תוצר של התחמצנות בחום נמוך של ספינלים המכילים ברזל בערכיות 2, בדרך כלל מגנטיט או מגנטיט המכיל טיטניום.

מקומות בהם מוצאים מגהמיט כוללים את מכרה איירון מאונטיין (Iron mountain), כ-15 קילומטרים צפונית מערבית לרדינג (Redding) מחוז שסטה (Shasta) בקליפורניה שבארצות הברית (המקום בו נתגלה המינרל לראשונה); במרבצי הברזל של אגם סטיפ רוק (Steep Rock Lake) בפרובינציה אונטריו שבקנדה; צפונית לפטוס דה מינאס (Patos de Minas) במדינת מינאס ז'ראיס בברזיל; במתחם בושוולד בטרנסוואל שבדרום אפריקה; בהר הגעש הכבוי קצנבוקל (Katzenbuckel) שברכס ההרים אודנוולד (Odenwald) במדינת באדן-וירטמברג  בגרמניה; ובמכרה טקנוקורה במחוז פוקושימה,  ובמכרה קומנו במחוז ימאגוצ'י ביפן. 

בישראל ניתן למצוא מגהמיט בתצורת חתרורים בבקעת חתרורים מזרחית לערד. מקורו של המינרל בהתמרה של פיריט לתחמוצת ברזל, והוא מופיע כתרכיזים כדוריים מגנטיים בקוטר של כמה ס"מ שגונם צהוב-ירוק, השקועים בסלעי החוואר המותמרים של תצורת טקיה.

מחקר שנערך באוניברסיטת פרנקפורט גילה כי במקורם של יוני דואר יש מבנה תלת־ממדי של תאי עצבים המכילים מגהמיט ומגנטיט המאפשרים להם ניווט תוך שימוש בשדה המגנטי של כדור הארץ.

## לקריאה נוספת

*R. M. Cornell, Udo Schwertmann, *The iron oxides: structure, properties, reactions, occurrences, and uses*, Wiley-VCH, 2003, 
* David J. Dunlop, Özden Özdemir, *Rock magnetism: fundamentals and frontiers*, Cambridge University Press, 2001, 


## קישורים חיצוניים

*אתר WebMineral
*אתר Mindat
*פרויקט rruff
* 

## הערות שוליים

קטגוריה:מינרלים אוקסידיים
קטגוריה:מינרלים
נגב Zoo

**נגב Zoo** (נקרא בעבר **הגן הזואולוגי של באר שבע**) היה גן חיות, בקריית מאיר בץ שבבאר שבע, מדרום לכביש הכניסה המערבי לעיר. הוא השתרע על שטח של כ-50 דונם. בסוף שנת 2022, הגן נסגר לצמיתות לקראת העתקתו למיקום חדש תחת השם "מדבריום" שנפתח למבקרים בנובמבר 2023.

## תכולה
בגן היו כ־130 מינים של יונקים, עופות וזוחלים. בין היונקים בלטו הפרסתניים, הקופים, החתוליים (בהם אריות), המכרסמים וחיות החווה. העופות חולקו בין חצרות ובין אגם לעופות מים כאשר הטווסים שוטטו חופשיים בגן. הזוחלים חולקו בין חצרות לבין ביתן אקווריומים. מחלקת הזוחלים יוצגה בגן על כל הסדרות שלה: בגן היה מספר מיני צבים, מספר לטאות, נחשים ותנינאים.

חלק מבעלי החיים בגן נולדו בשבי ורגילים לנוכחות בני אדם בקרבתם. חלק אחר מבעלי החיים הן חיות בר שהובאו לגן מהטבע על ידי פקחי רשות הטבע והגנים, וכן על ידי אנשים פרטיים, לצורך קבלת טיפול רפואי לאחר שנמצאו פצועים בשטח. בעלי חיים אלה קיבלו בגן טיפול רפואי ושיקום, לפי הצורך, וחלקם הושבו לטבע לאחר החלמתם.

הגן השתרע על שטח של 50 דונם. הוא הכיל אזורי תצוגה, פינת ליטוף, מדשאות, אזורי משחקים, כיתות לימוד, מזנון, משרד ומבני שירותים. מלבד התצוגה עברו בגן חוגי לימוד, סיורים מודרכים ופעילויות רכיבה על סוסי פוני.
ממוזער|250px|מפת הגן
ממוזער|250px|אריות לבנים בגן
[ממוזער|250px|[ראם סהרה|ראמי סהרה ויען בגן החיות]]
[ממוזער|250px|[נוטריה|נוטריות בגן]]
[ממוזער|250px|[אליגטור אמריקאי בגן]]
## היסטוריה
הגן התפתח מפינת חי שהקימה המורה מניה אוריאלי, בשנת 1954, בבית הספר שורשים שבשכונת נווה נוי. עם השנים החלה פינת חי זו לשרת גם קהל שלא קשור לבית הספר ולקבל סיוע תקציבי מעיריית באר שבע. בשנת 1977 קיבלה מניה אוריאלי פרס ממשרד החינוך על ניהול פינת החי. בתקופה זו היא ניהלה את הפינה אם כי היא כבר הייתה גמלאית.

בשנת 1979 החליף דוקטור חיים סיון את מניה אוריאלי בניהול כשהיא עברה להיות מגייסת הכספים העיקרית של פינת החי. בשנה זאת תרמה איירין קרייטמן מלונדון את הכספים שאפשרו לפינת החי להפוך לגן חיות. דהיינו, להתמקד במתן שירות לקהל הרחב ולהתמקם במשכן מרווח שתוכנן למטרה זו. משכן בשטח של כ-120 מטר מרובע.

בשנת 1983 הוקמה עמותה לגיוס כספים לגן החיות ברשות פרופסור ראובן יגיל. בשנת 1985 הועבר הגן לשטח של 1,000 מטר מרובע, ששימש קודם את מעברת חצרים. בתקופה זו הגן העסיק עדיין עובדים בתקן של שתיים וחצי משרות. על כן מרבית העבודה נעשתה בידי מתנדבים. מחלקת הניקיון של העירייה סייעה בהקמת משכן זה של הגן והוא נחנך בשנת 1986 במעמד ראש העיר, משה זילברמן.

בשנת 1991 החלה הקמת שכונת נווה זאב על מתחם הגן. משרד השיכון והעירייה הקימו את משכנו הרביעי והנוכחי של הגן. הבנייה ארכה שבע שנים והמשכן נחנך בשנת 1996.

גן החיות הופעל על ידי חברת "כיוונים" ומנהלו הוא זיו רשף.

בסוף 2022 גן החיות נסגר והכלובים נהרסו וכיום הוא נקרא מדבריום שהוקם ב-2024 לפארק חיות פתוח לחיות מדבר.

## בעלי החיים שהיו בגן
בין בעלי החיים שהיו בגן:
### [[יונקים]]

### [[עופות]]

### [[זוחלים]]

## גלריה

קובץ:Negev Zoo Beersheva Israel IMG 0647a.JPG|חזיר בר
קובץ:Negev Zoo Beersheva Israel IMG 0557.JPG|צבים דרבוניים זוחלים למבקרת
קובץ:Negev Zoo Beersheva Israel IMG 0540.JPG|צבגונים
קובץ:Negev Zoo reptiles IMG 1084.JPG|ממוזער|250px|רב חומטים
קובץ:Negev Zoo Beersheva Israel IMG 0637a.JPG|חתול ביצות
קובץ:Negev Zoo IMG 0060.JPG|טווס הודי לבקן
קובץ:Negev Zoo IMG 0076.JPG|אייל נקוד
קובץ:Negev Zoo pony ride IMG 1114.JPG|רכיבה על פוני בגן


## קישורים חיצוניים
* 

*

## הערות שוליים

גן
קטגוריה:גני חיות לשעבר
מוריס

**מוריס** (Morris או Maurice) הוא שם פרטי וכן שם משפחה אנגלי שמקורו במילה הלטינית Maurus, שפירושה כהה עור או מורי.

קטגוריה:שמות משפחה
אורמיה (רפואה)

**אוּרֶמְיָה** (או **שַׁיֶּנֶת הַדָּם**) היא מצב המתאר את אוסף הסימפטומים המופיעים כאשר תפקוד הכליות נפגע.

בין הסימפטומים אפשר למנות:
* חולשת שרירים
* פגיעה בגדילה בילדים
* אנמיה
* הפרעות אלקטרוליטיות
* סימפטומים נוירולוגיים
* יתר לחץ דם
* פריקארדיטיס
* עמידות לאינסולין
* היפרליפידמיה
* בחילות והקאות

אורמיה יכולת להוביל להופעת חַמֶּצֶת אורמית (Uremic Acidosis) כאשר קצב הסינון הגלומרולרי יורד מתחת ל־25 מ״ל לדקה. החמצת שתופיע מתאפיינת בפער אניוני (Anion gap) גבוה (אך לא יותר מ־20 מא״ק לליטר).

## קישורים חיצוניים

* 

## הערות שוליים

קטגוריה:תסמינים וסימנים הקשורים למערכת השתן
קטגוריה:כשל כלייתי
יבלבורג

**מחוז יבלבורג** (בשוודית: **Gävleborgs län**, **יֵבְלֶבּוֹרֶס לֵן**) הוא מחוז במרכז שוודיה. הוא השביעי בגודל שטחו והשמיני בגודל אוכלוסייתו במדינה, וכולל 10 קומינים (נפות). יבלבורג מהווה מחוז בחירה ששולח עשרה נציגים לבית המחוקקים השוודי - הריקסדג. מושב המחוז בעיר יבלה (Gävle). ערים אחרות הן סאנדוויקן (Sandviken), הודיקסוואל (Hudiksvall), בולנס (Bollnäs) וסדרהאמן (Söderhamn).

המחוז נוסד בשנת 1762 בעקבות הפרדה של החבלים יסטריקלנד, הלסינגלנד והריידלן ממחוז וסטרנורלנד שמצפון. ב-1810 הועבר הריידלן למחוז ימטלנד, וכיום החבלים ששטחיהם נכללים במחוז יבלבורג הם יסטריקלנד, הלסינגלנד, וחלק קטן של דלרנה.

## קישורים חיצוניים

*  
* 

יבלבורג
גביע הארט

[שמאל|ממוזער|250px|גביע הארט המקורי, עם אלמר לק שזכה בו ב-[1945]]
**גביע הארט**, ובשמו המלא **הגביע לזכר הארט** (באנגלית: **The Hart Memorial Trophy**) הוא גביע המוענק מדי שנה, מאז 1924, ל-MVP של העונה הרגילה בליגת ה-NHL. זהו הפרס האישי הוותיק ביותר בליגה, ונחשב ליוקרתי ביותר מכל הפרסים האישיים בליגה.

הגביע נתרם על ידי דייוויד הארט, אביו של ססיל הארט שהיה מנכ"ל ומאמן מונטריאול קנדיאנס, וקרוי על שמו. הגביע המקורי נתרם ב-1960 להיכל התהילה של ההוקי, והוחלף על ידי הגביע הנוכחי.

את הזוכה בגביע בוחר איגוד עיתונאי ההוקי קרח.

שערורייה הקשורה בגביע קרתה ב-2008, כאשר החנות המקוונת של אתר האינטרנט של ה-NHL פרסמה למכירה חולצת טי עם הכרזה על אלכסנדר אובצ'קין כזוכה בגביע, שבוע לפני ההכרזה על הזוכה. דובר מטעם ה-NHL טען שמקור הדבר בטעות, וכי הוכנו מוצרים דומים גם למועמדים האחרים לזכייה. עם הכרזת הזוכה התברר שאכן אובצ'קין זכה בגביע.

## הזוכים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: הוקי קרח
קטגוריה:קנדה: הוקי קרח
קטגוריה:תחרויות הוקי קרח
קטגוריה:NHL
הנס ממלינג

[350px|ממוזער|שמאל|[יום הדין האחרון (ממלינג)|יום הדין האחרון של ממלינג, מוצג במוזיאון הלאומי בגדנסק]]
[200px|ממוזער|שמאל|הוצאתו להורג של [סבסטיאן הקדוש במוזיאונים המלכותיים לאמנויות יפות של בלגיה]]
**הנס מֶמְלינג** (בגרמנית: **Hans Memling**; סביבות 1435 – 11 באוגוסט 1494) היה צייר פלמי ממוצא גרמני.

## ביוגרפיה
הנס ממלינג נולד בזלינגשטאט הסמוכה לפרנקפורט. נעוריו לוטים בערפל, אך כפי הנראה קיבל את הכשרתו כצייר במיינץ או בקלן. בערך ב-1455–1460 היה תלמידו של הצייר הפלמי הנודע רוחיר ון דר ויידן, שהשפיע רבות על יצירתו. ב-1466 עבר לברוז' והושפע גם מן הצייר דירק בוטס, כפי שניתן לראות מציור המזבח של ממלינג "חייה של מרים, אם ישו", שצויר ב-1468, ונמצא כיום בגלריה הלאומית בלונדון.

עד מהרה הוא פיתח את סגנונו האישי המאופיין על ידי דמויות הנמצאות במצב של תנועה אשר צוירו בצבעים ססגוניים ועשירים. ציורו המפורסם "יום הדין האחרון" (1466–1473) נמצא עכשיו במוזיאון הלאומי בגדנסק שבפולין. הנס ממלינג צייר גם למעלה מ-25 ציורי דיוקן.

הטריפטיכון "מרים, אם ישו הילד עם קדושים ונדבנים" שצויר בשנות השבעים של המאה החמש עשרה הוא טיפוסי ליצירתו של ממלינג. סר דון ג'ון, שהזמין ציור זה, בא מאנגליה לברוז' כדי להשתתף בחגיגות נישואיו של שארל הראשון, דוכס בורגונדיה עם מרגרט מיורק ב- 1468. ממלינג היה קשור עם חצר דוכסות בורגונדיה. אוסף הציורים של מרגרטה לבית הבסבורג כולל טריפטיכון בשם "אלוהי הרחמים" של רוחיר ון דר ויידן שבו צייר הנס ממלינג את המלאכים המופיעים בשני חלקיו הצדדיים של טריפטיכון זה.

ב-1477 קיבל ממלינג על עצמו לצייר תמונה של מזבח בעבור בית התפילה של אגודת מוכרי הספרים בברוז'. תמונה זו בשם "שבעת הייסורים של מרים, אם ישו" נמצאת עכשיו בגלריה של טורינו. ב-1479–1480 שימש ממלינג כצייר של מסדר הטמפלרים בברוז'. באות התקופה הוא סיים ציור "בת שבע".

שמו של ממלינג מופיע ברשימת האנשים שמימנו הלוואה שניתנה למקסימיליאן הראשון, קיסר האימפריה הרומית הקדושה במטרה להגן על פלנדריה בפני מעשי איבה מצד צרפת ב-1480.

ציורו של ממלינג "סצנות מחייה של מרים, אם ישו" (1480) נמצא כיום במוזיאון פינקוטק הישן במינכן. ציורו המפורסם של ממלינג "מות הקדושים של אורסולה ושל מלוויה" (1489) נמצא עכשיו במוזיאון הטמפלרים בברוז'. בציוריו המאוחרים של ממלינג קיימים יסודות של ציורי הרנסאנס המוקדמים, כמו ציורו "המדונה והילד" בגלריית אופיצי בפירנצה.

הנס ממלינג מת בברוז' בשנת 1494.

## גלריה

Hans Memling-Ritratto di giovane uomo-Accademia Galleries-Venice.jpg|דיוקן של איש צעיר בגלריית האקדמיה בונציה
Portrait of an old man by Hans memling at the Metropolitan Museum of Art.jpg|דיוקן של איש מבוגר במוזיאון המטרופוליטן לאמנות
Portrait of Tommaso Portinari by Hans Memling at the Metropolitan Museum of Art.jpg|דיוקן של תומאסו פורטינרי במוזיאון המטרופוליטן לאמנות
Portraits of Willem Moreel by Hans Memling.jpg|דיוקן של וויליאם מורל במוזיאונים המלכותיים לאמנויות יפות של בלגיה
Portrait of the wife of Willem Moreel by Hans Memling.jpg|דיוקן רעייתו של וויליאם מורל במוזיאונים המלכותיים לאמנויות יפות של בלגיה


## קישורים חיצוניים

* 
* 

קטגוריה:ציירים פלמים
קטגוריה:ציירים מתקופת הרנסאנס
קטגוריה:ילידי 1435
קטגוריה:נפטרים ב-1494
משטרת המס הרוסית

**משטרת המס הרוסית** (ברוסית: **Федеральная служба налоговой полиции Российской Федерации**; רשמית "השירות הפדרלי של משטרת המס של הפדרציה הרוסית") נוסדה ב-18 במרץ 1992 כיורשת למינהל 5 בקג"ב, בשם המינהל הראשי לחקירות מס (Главное управление налоговых расследований) שתחת שירות המיסים הממלכתי.

בראש הארגון עמד גנרל הקג"ב ב. יאמפולסקי. ב-20 במאי 1993 המינהל הפך למחלקת משטרת המס וב-17 בדצמבר 1995 המחלקה הפכה לשירות משטרת המס הפדרלית. המשטרה פעלה כזרוע אכיפת חוק פדרלית ועסקה במאבק בפשעי מס והפרות חוק כלכליות, כמו כן עסקה המשטרה גם במאבק בשוחד ובשחיתות בארגוני המס. ב-16 במרץ 2000 ממלא מקום הנשיא, ולדימיר פוטין, חתם על צו שקבע כי המשטרה אחראית לביטחונה הכלכלי של רוסיה.

במדינות שכנות, כליטא וקזחסטן הוקמו ארגונים בהשראת משטרת המס הרוסית (המקבילה הקזחית נושאת את השם **המשטרה הפיננסית** והיא כפופה למשרד האוצר הקזחי).

ב-1 ביולי 2003 משטרת המס פורקה ורוב הסמכויות לחקירות פיננסיות וכ-14 אלף עובדים הועברו לידי המחלקה לפשעי מס של המינהל הראשי לביטחון כלכלי ומלחמה בשחיתות במשרד הפנים הרוסי (Управлению по налоговым преступлениям МВД) שהוקמה באותו יום. יתר כ-40 אלף עובדים ותשתיות הועברו למשטרת הסמים הפדרלית שהוקמה באותה עת.
## ראשי הארגון
*סרגיי אלמאזוב (1993–1999)
*ויאצ'סלב סולטאגנוב (1999–2001)
*מיכאיל פרדקוב (2001–2003)
## קישורים חיצוניים

*  [דף ארכיון]
*החוק אודות משטרת המס הרוסית
*מעמד משטרת המס הרוסית על פי החוק הרוסי

קטגוריה:רוסיה: צבא וביטחון
קטגוריה:רוסיה: ארגוני אכיפת חוק
1906 בארצות הברית

**[[1906]] בארצות הברית** הייתה השנה בה חגגה ארצות הברית 130 שנה מיום היווסדה.

## הנהגה
* הנשיא: תאודור רוזוולט (המפלגה הרפובליקנית)
* סגן הנשיא: צ'ארלס וורן פיירבנקס (המפלגה הרפובליקנית)

## אירועים בולטים

[שמאל|ממוזער|250px|18 באפריל: [רעידת האדמה בסן פרנסיסקו (1906)|רעידת האדמה בסן פרנסיסקו]]
* 18 באפריל – רעידת האדמה בסן פרנסיסקו בעוצמה של 7.9 בסולם ריכטר פוגעת בסן פרנסיסקו. בעקבות רעידת האדמה פרצו שרפות אשר השמידו את מרבית בתי העיר. ככל הנראה נהרגו ברעידת האדמה כ-3,000 אנשים, אף שהמספרים הרשמיים נמוכים הרבה יותר. כ-225,000 עד 300,000 תושבים נותרו ללא קורת גג (מתוך אוכלוסייה של 400,000 תושבים). 
* 29 ביוני – מסה ורדה הוכרז כפארק לאומי.
* 24 בספטמבר – נשיא ארצות הברית תאודור רוזוולט מכריז על מגדל השטן שבמדינת ויומינג כמונומנט לאומי.
* 8 בדצמבר – פטריפייד פורסט שבמדינת אריזונה הוכרז כמונומנט לאומי.
* 10 בדצמבר – נשיא ארצות הברית תאודור רוזוולט זוכה בפרס נובל לשלום על חלקו במשא ומתן לשלום במלחמת רוסיה–יפן.

## נולדו
* 8 בפברואר – צ'סטר קרלסון, ממציא אמריקאי שהמציא את מכונת הצילום (נפטר ב-1968) 
* 28 בפברואר – באגסי סיגל, מראשי המאפיה האמריקאית (נפטר ב-1947) 
* 6 במרץ – לואיס פרנסיס קריסטלו, קומיקאי אמריקאי, מהצמד אבוט וקוסטלו (נפטר ב-1959) 
* 3 ביוני – ג'וזפין בייקר, רקדנית, זמרת ושחקנית (נפטרה ב-1975) 
* 22 ביוני – בילי ויילדר, תסריטאי ובמאי קולנוע (נפטר ב-2002) 
* 1 ביולי – אסתי לאודר, חלוצת קוסמטיקה (נפטרה ב-2004) 
* 8 ביולי – פיליפ ג'ונסון, אדריכל אמריקני (נפטר ב-2005) 
* 5 באוגוסט – ג'ון יוסטון, במאי קולנוע אמריקני (נפטר ב-1987) 
* 30 בנובמבר – ג'ון דיקסון קאר, סופר מתח אמריקאי (נפטר ב-1977) 

## נפטרו

* 13 במרץ – סוזן ב. אנטוני, פעילה למען זכויות הנשים בארצות הברית (נולדה ב-1820) 
* 7 במאי – מקס ג'וד - שחמטאי (נולד ב-1851)

## קישורים חיצוניים

*
1905 בארצות הברית

**[[1905]] בארצות הברית** הייתה השנה בה חגגה ארצות הברית 129 שנה מיום היווסדה.

## הנהגה
* הנשיא: תאודור רוזוולט (המפלגה הרפובליקנית)
* סגן הנשיא: התפקיד לא היה מאויש עד 4 במרץ, צ'ארלס וורן פיירבנקס (המפלגה הרפובליקנית)

## אירועים בולטים

[שמאל|ממוזער|200px|4 במרץ: [תאודור רוזוולט מושבע לכהונה שנייה כנשיא ארצות הברית]]
* 4 במרץ – הנשיא תאודור רוזוולט מתחיל תקופת כהונה ראשונה מלאה בבית הלבן.
* 6 באפריל - 19 ביולי - שביתת האיגוד המקצועי בשיקגו במהלכה נהרגים באלימות 21 בני אדם ו-416 נפצעים.
* 10 במאי – טורנדו פוגע בעיירה סניידר שבאוקלהומה. באירוע נהרגו כ-97 בני אדם.
* 15 במאי – לאס וגאס נוסדה.
* 27 ביוני – בשיקגו נערך כנס הקמתו של ה-IWW, ארגון פועלים קומוניסטי בעל השפעה רבה בארצות הברית של תחילת המאה ה-20.
* 5 בספטמבר – במדינת מיין נחתם הסכם פורטסמות' המסיים את מלחמת רוסיה–יפן.
* 11 בספטמבר – 19 אנשים נהרגים ו-48 נפצעים באורח קשה כאשר רכבת עילית במנהטן יורדת מהפסים.
* 5 באוקטובר – המטוס השלישי של האחים רייט (Wright Flyer III), אותו הטיס וילבור רייט, הצליח להישאר באוויר במשך 39 דקות. זוהי הטיסה הראשונה של מטוס שנמשכה מעל חצי שעה.

### ללא תאריך
* ספריו של מארק טוויין, הרפתקאותיו של האקלברי פין והרפתקאותיו של תום סויר מוחרמים בספרייה הציבורית של ברוקלין כיוון שהם מבטאים "דוגמה רעה".
* בניו יורק נוסד "המוסד לאומנות המוזיקה" הידוע היום בשם בית הספר ג'וליארד.

## נולדו
* 4 בינואר – סטרלינג הולוויי, שחקן אמריקני (נפטר ב-1992) 
* 2 בפברואר – איין ראנד, סופרת ופילוסופית אמריקאית (נפטרה ב-1982) 
* 23 במרץ – ג'ואן קרופורד, שחקנית קולנוע אמריקאית (נפטרה ב-1977) 
* 24 באפריל – רוברט פן וורן, סופר ומשורר אמריקאי, 3 פעמים זוכה פרס פוליצר (נפטר ב-1989) 
* 25 באפריל – קליפורד סימאק, סופר מדע בדיוני אמריקאי (נפטר ב-1988) 
* 16 במאי – הנרי פונדה, שחקן קולנוע אמריקאי, זוכה פרס טוני (נפטר ב-1982) 
* 31 באוקטובר – הארי הארלו, פסיכולוג אמריקני (נפטר ב-1981) 
* 24 בדצמבר – הווארד יוז, טייס ומפיק קולנוע אמריקאי (נפטר ב-1976) 

## נפטרו

* 4 בינואר – תיאודור תומאס, מוזיקאי ומנצח אמריקאי (נולד ב-1835) 
* 15 בפברואר – לו וולאס, קצין בצבא ארצות הברית. (נולד ב-1827)
* 1 ביולי – ג'ון היי, מזכיר המדינה של ארצות הברית (נולד ב-1838) 

## קישורים חיצוניים

*
1904 בארצות הברית

**[[1904]] ב[[ארצות הברית]]** הייתה השנה בה חגגה ארצות הברית 128 שנה מיום היווסדה.

## הנהגה
* הנשיא: תאודור רוזוולט (המפלגה הרפובליקנית)
* סגן הנשיא: התפקיד לא היה מאויש

## אירועים בולטים

* 7-8 בפברואר - השרפה הגדולה בבולטימור: שרפה מתרחשת במרכז העיר בולטימור ונמשכת 30 שעות ברציפות. השריפה הרסה 1545 בניינים (70 גושי מבנים) שהיוו את רוב שטח מרכז בולטימור.
* 23 בפברואר – ארצות הברית רוכשת את השליטה באזור תעלת פנמה תמורת 10 מיליון דולר. 
* 12 במרץ – מסתיימת חפירת המנהרה (שנמשכה 30 שנה) תחת נהר הדסון, המחברת את העיר ג'רסי עם ניו יורק 
* 1 ביולי – 23 בנובמבר - נערכה האולימפיאדה השלישית בסנט לואיס. 
* 8 בנובמבר – הבחירות לנשיאות ארצות הברית 1904: הנשיא הרפובליקני תאודור רוזוולט מביס את הסנאטור הדמוקרטי אלטון ב. פרקר בבחירות לנשיאות ארצות הברית
* 27 באוקטובר – הקו התת-קרקעי הראשון של הרכבת התחתית בניו יורק נפתח.
* 31 בדצמבר – החגיגה הראשונה של ערב השנה החדשה נערכת בכיכר טיימס סקוור בניו יורק.


File:Baltimore fire aftermath.jpg|7-8 בפברואר: השרפה הגדולה בבולטימור
File:ElectoralCollege1904.svg|8 בנובמבר: הבחירות לנשיאות ארצות הברית 1904: הנשיא הרפובליקני תאודור רוזוולט מביס את הסנאטור הדמוקרטי אלטון ב. פרקר בבחירות לנשיאות ארצות הברית 


## נולדו
* 16 בפברואר – ג'ורג' קנאן, דיפלומט והיסטוריון אמריקאי (נפטר ב-2005) 
* 23 בפברואר – ויליאם שיירר, עיתונאי והיסטוריון אמריקאי (נפטר ב-1993) 
* 2 במרץ – ד"ר סוס, סופר אמריקאי (נפטר ב-1991) 
* 20 במרץ – פרדריק סקינר, פסיכולוג אמריקני (נפטר ב-1990) 
* 7 באפריל – ראלף באנץ', דיפלומט אמריקאי, חתן פרס נובל לשלום (נפטר ב-1971) 
* 22 באפריל – רוברט אופנהיימר, פיזיקאי אמריקאי-יהודי, אבי פצצת האטום (נפטר ב-1967) 
* 2 ביוני – ג'וני וייסמילר, אלוף אולימפי בשחייה ושחקן קולנוע אמריקאי (נפטר ב-1984) 
* 24 ביוני – פיל האריס, זמר אמריקאי (נפטר ב-1995) 
* 21 באוגוסט – קאונט בייסי, מוזיקאי אמריקאי (נפטר ב-1984)

## נפטרו

* 10 במאי – הנרי מורטון סטנלי, עיתונאי ומגלה ארצות אמריקאי (נולד ב-1841) 

## קישורים חיצוניים

*
גביע ארט רוס

שמאל|ממוזער|250px|ארט רוס בימיו כשחקן
**גביע ארט רוס** (באנגלית: **The Art Ross Trophy**) הוא גביע המוענק מדי שנה, מאז 1948, למבקיע המצטיין בעונה הרגילה בליגת ה-NHL. בניגוד לענפים אחרים, המבקיע המצטיין הוא השחקן שצבר את מרב הנקודות - סיכום של השערים שכבש ושל האסיסטים שמסר. זהו פרס ההבקעה הראשי ב-NHL, והוא ותיק וחשוב יותר מתואר מבקיע השערים המצטיין (עליו זוכים בגביע מוריס "רוקט" רישאר).

הגביע נתרם על ידי ארט רוס, שחקן מצטיין בראשית המאה ה-20 ולאחר מכן שופט, מאמן ועסקן, הידוע בעיקר כמנכ"ל (ולפרקים גם המאמן) של בוסטון ברואינס למן היווסדה ב-1924 ועד 1954.

בניגוד לגביע מוריס "רוקט" רישאר, בגביע ארט רוס יכול לזכות רק שחקן אחד מדי שנה. אם יש שוויון בנקודות בין מספר שחקנים בראשות דירוג המבקיעים, שובר השוויון הוא כמות השערים שכל שחקן הבקיע. אם עדיין קיים שוויון, זוכה השחקן ששיחק פחות משחקים במהלך העונה. במידה ועדיין קיים שוויון, השחקן שכבש ראשון במהלך העונה הוא הזוכה.

במהלך ההיסטוריה של הגביע קרו שלושה מקרים של שוויון בראשות דירוג המבקיעים (1962, 1980, 1995) וכולם הוכרעו בעזרת שובר השוויון הראשון.

מטבע הדברים, מרבית הזוכים בגביע היו שחקני התקפה. המגן היחיד שזכה בגביע הוא בובי אור, שזכה בו פעמיים.

## הזוכים

* עונה מקוצרת של 48 משחקים בלבד

** עונה מקוצרת בשל מגפת הקורונה

*** עונה מקוצרת של 56 משחקים בלבד

## קישורים חיצוניים

קטגוריה:ארצות הברית: הוקי קרח
קטגוריה:קנדה: הוקי קרח
קטגוריה:תחרויות הוקי קרח
קטגוריה:NHL
אלו בלאק

**אגברט נתניאל דוקינס השלישי** (באנגלית: **Egbert Nathaniel Dawkins III**; נולד ב-7 בינואר 1979) ידוע בשם הבמה **אלו בלאק** "**Aloe Blacc**", הוא זמר מוזיקת נשמה, פזמונאי ומוזיקאי אמריקאי, מועמד פרס גראמי שהתפרסם בשל שירו "I Need a Dollar" ומהסינגל "Wake Me Up" אותו כתב וביצע יחד עם הדי.ג'יי השוודי אביצ'י.

## קריירה
דוקינס נולד באורנג' קאונטי, קליפורניה לזוג הורים מפנמה. בלאק התחיל את הקריירה שלו ב-1995 בתור ראפר בלהקת אינדי ראפ שנקראת Emanon. עד סוף שנות התשעים הוא הפך לנוסע סמוי בסיבוב ההופעות של לוטפאק (להקת היפ הופ אמריקאית) באירופה.

המוזיקה של דוקינס מכילה אלמנטים של ג'אז, רית'ם אנד בלוז, מוזיקת נשמה והיפ הופ.

ב-2010 אפיק רקורדס אישרו שחתמו עם בלאק על חוזה הקלטות בבריטניה ואירלנד.

הוא הקליט גרסה לשיר של ג'ון לג'נד "Ordinary People" בספרדית, השיר נקרא "Gente Ordinaria".

שירו "I Need a Dollar" הוא הפתיח של הסדרה "איך להצליח באמריקה" מ-HBO, השיר קודם ב-iTunes ושבוע לאחר מכן, ב-17 בדצמבר 2010, הוא הופיע ב"תוכנית הלילה של ג'ימי פאלון" ו-"Later... with Jools Holland" ובתוכנית של קונאן אובריין ב-20 בינואר 2011. אלבומו "Good Things" שוחרר ב-30 בספטמבר 2010. שירו "I Need A Dollar" פורסם בפסקול של משחק האגרוף, "Fight Night Champion" של "EA Sports" ב-2011. באפריל 2011 שירו "I Need A Dollar" קודם בפרסומת של החברה הסלולרית Boost Mobile.

אלו בלאק כתב והלחין את השיר "At All" לאלבום "Good News" של לנה מאיר לנדרט, אחרי שפגש את הזמרת הגרמנייה באחורי הקלעים של תוכנית טלוויזיה.
בשנת 2013 שיתף פעולה עם הדיג'יי אביצ'י בשיר ״Wake Me Up", שכבש את המקומות הראשונים ברחבי עולם.

בשנת 2014 שיחק בתפקיד קטן בסרט הביוגרפי "קומו על הרגליים" אודות חיו של ג'יימס בראון, אותו גילם צ'דוויק בוזמן. בשנת 2019 הופיע גם בתפקיד אורח בסדרת הפשע "הסנדק של הארלם".

ב־4 בספטמבר 2025 הוציא המוזיקאי האלקטרוני הקנדי סיקיק את הסינגל "Lonely Together", שיתוף פעולה עם בלאק ועם יוטיובר ודי־ג'יי אנגלי בשם ויקסטאר. הרעיון לשיר החל מקולות ומנגינה שבלאק שלח לסיקיק, והוא פותח לאורך יותר מחצי שנה עם כמה גרסאות שונות. אחת הטיוטות הראשוניות כללה דואט עם סיקיק עצמו, אך לבסוף הוחלט להסתמך בעיקר על ביצועיו של בלאק.

## דיסקוגרפיה
### סולו
* The Aloe Blacc EP" - 2003"
* Shine Through" - 2006"
* 2010 - Good Things
* 2013 - "Lift Your Spirit"

### Emanon
* Stretch Marx" - 1995" - קלטת שמע
* Imaginary Friends" - 1996" - קלטת שמע
* PSI, Outside looking in" - 1997"
* 1998 - "Dawns Second Coming" - קלטת שמע
* Acid 9" - 1998"
* Mc's Like Me" - 1999"
* Anon & On" - 2002"
* The Waiting Room" - 2004"

### Bee - Aloe Blacc & Cardle
* Open Your Mind" - 2009"

## קישורים חיצוניים

* 

## הערות שוליים

קטגוריה:ראפרים אמריקאים
קטגוריה:אמני אינטרסקופ רקורדס
קטגוריה:זמרי ג'אז אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים ממוצא פנמי
קטגוריה:זמרים פנמים
קטגוריה:אמריקאים שנולדו ב-1979
קטגוריה:פנמים שנולדו ב-1979
משרד הרכבות של רוסיה

**משרד הרכבות של רוסיה** (**Министерство путей сообщения**) היה משרד ממשלתי ברוסיה שבאחריותו היה ניהול מערך הרכבות במדינה.

המשרד הוקם לראשונה ב-16 ביוני 1865 בתקופת האימפריה הרוסית והוא היה אחראי על כלל דרכי התחבורה באימפריה. בתקופת ברית המועצות המשרד היה אחראי על מסילות הברזל בלבד וכך היה גם לאחר פירוק ברית המועצות.

### הפדרציה הרוסית
המשרד פורק ב-9 במרץ 2004 במקביל לייסוד חברת מסילות הברזל הרוסיות והקמת 

על פי צו נשיאותי של נשיא רוסיה מ-9 במרץ 2004, משרד הרכבות הרוסי פורק וסמכויותיו פוצלו והועברו לידי גופים כדוגמת השירות הפדרלי לפיקוח על התחבורה והסוכנות הפדרלית לתחבורת רכבות (Федеральное агентство железнодорожного транспорта, Росжелдор) האחראית מטעם משרד התחבורה הרוסי על אחזקות המדינה בתחום מסילות הברזל והרכבות ואחראית לפיקוח על חברות הרכבות והתנהלותן בתחום הרכבות. מאז 2014, הסוכנות מנהלת את חברת הרכבות של חצי האי קרים.

חלק ניכר מתפקידי וסמכויות המשרד הופרטו והועברו לידי חברת מסילות הברזל הרוסיות.
## שרים

## בפדרציה הרוסית

## ראו גם
*חברת הרכבות הרוסית
## קישורים חיצוניים

קטגוריה:משרדי ממשלה היסטוריים ברוסיה
קטגוריה:משרדי תחבורה
פרס טד לינדזי

**פרס טד לינדזי** (באנגלית: **The Ted Lindsay Award**), לשעבר **פרס לסטר פירסון**, הוא פרס המוענק מדי שנה, מאז 1971, לשחקן המצטיין של העונה הרגילה בליגת ה-NHL על פי בחירת השחקנים החברים באיגוד שחקני ה-NHL. הוא נחשב כמשלים לגביע הארט הוותיק והיוקרתי ממנו, גביע ה-MVP שאת הזוכה בו בוחר איגוד כתבי ההוקי קרח.

הפרס קרוי על שם טד לינדזי, מכוכבי דטרויט רד וינגס בשנות ה-50, שהוביל באותן שנים את הניסיונות הראשונים להתאגדות מקצועית של השחקנים. בשל פעילותו סולק מקבוצתו והועבר לשיקגו בלאק הוקס. פעילותו הניחה את היסוד להקמת איגוד השחקנים ב-1967.

עד אפריל 2010 נקרא הפרס **פרס לסטר פירסון**, על שם לסטר פירסון שהיה ראש ממשלת קנדה וחתן פרס נובל לשלום, ובצעירותו היה שחקן ומאמן הוקי קרח מצטיין.

## הזוכים

## קישורים חיצוניים

קטגוריה:ארצות הברית: הוקי קרח
קטגוריה:קנדה: הוקי קרח
קטגוריה:תחרויות הוקי קרח
קטגוריה:NHL
שומר אמונים (ספר חסידי)

שמאל|ממוזער|200px|ספר שומר אמונים מהדורה ראשונה
שמאל|ממוזער|200px|הרב אהרן ראטה בעל "שומר אמונים"
**שומר אמונים** הוא ספר חסידות שכתב הרב אהרן ראטה, מייסד חבורת שומר אמונים. הספר נדפס לראשונה בירושלים תש"ב-1942.

הספר עוסק בענייני ביטחון ואמונה, בהשגחה פרטית ובעניית אמן. בנושא זה הוא מביא את מאמר חז"ל: , ומכאן שמו של הספר. לספר נלווה קונטרס אהבת הבורא ושירי דביקות ושמחה. 

חתנו של הרב ראטה, הרב אברהם יצחק קאהן, כתב פירוש על הספר בשם "הוספות וביאורים", ובו נאמר על המחבר: .).

#### בספרות המחקר

חוקר הקבלה גרשם שלום הזכיר את רבי אהרן ראטה כדוגמה נדירה לצמיחת עדה חסידית חיה סביב צדיק, שלא כהמשך של שושלת. עוד הוא כותב ש"אותם הכרכים של הספר "שומר אמונים" של רבי אהר'לה רוט הם מהתעודות המופלאות ביותר ליהודי בן זמננו, גם אם הוא רחוק ככל האפשר מעצם המסגרת המסורתית שבתוכה אפשרית הייתה תופעה כזאת". 

בטופס "שומר אמונים" משנת תש"ב 1942, שהיה ברשות שלום, נמצא בכתב ידו: "הספר הזה יקר המציאות ביותר ולא רצו להדפיסו שנית בגלל מחלוקת במשפחתו. וטופס זה שהוא שלם בא לידי אחר חיפוש רב בשנת תשי"ח ולא נרשם כלל בקרית ספר".

## לקריאה נוספת
* יוסף וייס, "תרבותה של אמונה (אחרי מיטתו של האדמו"ר ר' אהרן ראטה ז"ל)", הארץ, מיום 9.5.47.

## הערות שוליים

קטגוריה:ספרי אהרן ראטה
קטגוריה:חבורת שומר אמונים